20.07.2017

תגמול לשאירים של ניצולי שואה שקבלו תגמול ממשרד האוצר
מאת לילי הבר

התגמולים שמקבלים ניצולי שואה ונכי המלחמה בנאצים ממשרד האוצר מתעדכנים וכך גם הזכויות. טוב ורצוי לבדוק את הזכויות באתר של הרשות לניצולי שואה בכתובת [http://mof.gov.il/hrights?gclid=CjwKEAjwqcHLBRCq5uHTp LL12FISJAD6PgDI0DjPyaCa9QzLoVfV5f6njumOSEIkeG6ERb2v8VocyRoCkVPw\_wcB](http://mof.gov.il/hrights?gclid=CjwKEAjwqcHLBRCq5uHTp%20LL12FISJAD6PgDI0DjPyaCa9QzLoVfV5f6njumOSEIkeG6ERb2v8VocyRoCkVPw_wcB)
בני זוג של ניצולי שואה או של נכי המלחמה בנאצים שנפטרו זכאים להמשיך ולקבל את התגמול הרגיל לאחר פטירת בן הזוג בתקופה של 36 חודשים, החל מהחודש שלאחר הפטירה ולא פחות מ-2,000 ש"ח לחודש (החל מיום 1.6.2014).
לאחר 36 החודשים זכאים בני הזוג לקבל קיצבה חודשים של 2,000 ש"ח למשך כל חייהם, כל עוד לא נישאו. לזכאות זו זכאי בן/בת זוג של ניצולים שנפטרו אחרי 1.6.2011.
החל משנת 2017 אלמנים/ות של ניצולי שואה ונכי המלחמה בנאצים שנפטרו לפני יוני 2011, ואשר קיבלו בעבר תגמולים למשך 36 חודשים, זכאים למענק רבעוני בסך 2,500 ש"ח לרבעון.
לקיצבה זכאי בן או בת זוג של ניצול שואה שנפטר וקיבל בחייו את אחת הקיצבאות הבאות: קיצבה לניצול שואה נכה רדיפות הנאצים; קיצבה לנכה המלחמה בנאצים; קיצבה ממשרד האוצר לניצולי שואה המקבלים קיצבה מקרן סעיף 2 של ועידת התביעות; קיצבה ליוצאי מחנות וגטאות.